# data[].attributes.body
Marija Matković, učiteljica matematike i fizike u OŠ Matija Gubec Piškorevci u blizini Đakova. Naša škola broji 132 učenika.
U projekt sam se prijavila jer mi je želja približiti učenicima STEM područje i učiniti ga zanimljivijim i lakše razumljivim.
Škola nam je jako dobro opremljena kako informatičkom opremom tako i priborom za izvođenje nastave, a učenici jako vole raditi pokuse i istraživati.
Nadam se kako će sudjelovanjem u projektu još više zavoljeti STEM područje.

# data[].attributes.body
I.osnovna škola Bjelovar jedna je od 5 osnovnih škola u Bjelovaru. Školu pohađa malo manje od 700 učenika podijeljenih u matičnu i četiri područne škole. eTwinning smo škola te smo, osim aktivnog sudjelovanja u eTwinning projektima, uspješno realizirali i mnoge Erasmus+ projekte u koje se rado uključuju učitelji i učenici.

U ovom eTwinning projektu će sudjelovati učiteljice Maja Puc, Klaudija Aušperger, Elizabeta Rajić, Mateja Barusić Rep i Jela Galunić. Kratko ćemo se predstaviti.

Maja je učiteljica prirode i biologije. Uvijek traži različite projekte u koje bi uključila učenike, ali i kolege učitelje. Nastoji potaknuti među učenicima ljubav prema istraživanju prirode i otkrivanju njezine ljepote, zbog čega je i uključila našu školu u ovaj projekt. Veseli se sudjelovanju u projektnim aktivnostima i produktivnoj suradnji s projektnim kolegama.

Klaudija radi već 18 godina kao učiteljica kemije. Završila je Prirodoslovno-matematički fakultet u Zagrebu (inženjerski i profesorski smjer). Ovo je drugi put da sudjeluje u ovakvom timskom radu sa svojim kolegicama. Veseli se novom kemijanju s učenicama i kolegicama i nada se kako ovime otvara vrata nekoj novoj učenici-znanstvenici koja će odabrati znanost kao životni poziv.

Elizabeta je učiteljica kemije. Završila je Fakultet kemijskog inženjerstva i tehnologije, a u školi radi godinu dana. Uživa u svom poslu i radu s učenicima, a ono što ju najviše raduje je prenošenje znanja učenicima i pobuđivanje ljubavi prema prirodnim znanostima. Nada se da će ovaj projekt biti jedno lijepo i poticajno iskustvo za učenice, ali i za nas učitelje.

Mateja je učiteljica matematike. Završila je Prirodoslovno- matematički fakultet. Voli eksperimentirati s novim idejama u poučavanju matematike te na taj način potaknuti učenike da i sami otkrivaju čari matematike. Osim matematike, voli eksperimentirati i s novim vrstama kolača. Prvi put sudjeluje u ovom projektu i veseli se novim idejama!

Jela je učiteljica matematike koja i nakon 18 godina rada u školi uživa u svom poslu i svakodnevnim izazovima rada s djecom. Rado se uključuje u projekte kojima nastoji  potaknuti u učenicima ljubav prema proučavanju i učenju matematike. Slobodno vrijeme provodi družeći se s obitelji i prijateljima, voli čitati i putovati. Jako se veseli ovom projektu, upoznavanju i suradnji s novim ljudima!

# data[].attributes.body
Pozdravi iz Paga, iz Osnovne škole Jurja Dalmatinca koja broji 232 učenika, uključujući i područne škole. Možda nismo brojčano veliki, ali imamo burne planove i velike, slane snove. Rado sudjelujemo u različitim projektima jer vjerujemo da se najbolje uči kreativno razmišljajući u novim izazovima. Ovaj projekt nam je posebno drag, jer osim jačanja znanja STEM vještina, osnažuje, povezuje i jača samopouzdanje djevojčica…

Projekt vode Božica Oštarić-Veršić, učiteljica Matematike i Fizike, naš stroj za ideje, uvijek u radnom modu i  Barbara Šikač, učiteljica Informatike, veznjak za ideje (prihvati je, usmjeri i pošalje u veliki svijet).

Radujemo se još jednom dobrom putovanju…

# data[].attributes.body
Pozdrav svima!
Ja sam Ivana Caban Augustić, dolazim iz Petrinje iz OŠ Dragutina Tadijanovića, škole kojoj je sam Dragutin Tadijanović dao svoje ime. Trenutno smo domaćini Učiteljskom fakultetu u Petrinji te I. osnovnoj školi Petrinja koji su u fazi obnove  nakon potresa 29.12.2020.
Nastavnica sam matematike od 2004., a od 2020. u zvanju učitelja mentora.
U ovom projektu sudjelujem s učenicama jednog sedmog razreda.
Vesele me nova iskustva i suradnja s ostalim sudionicima.

# data[].attributes.body
https://padlet.com/marijana_magdic_ma/zdtlkq19qko1bvwd

# data[].attributes.body
Ivana Kurelac - učiteljica sam razredne nastave, likovne kulture i informatike. Trenutno već 15 godina radim kao učitelj informatike u predmetnoj nastavi.
Prijavila sam se u ovaj projekt kao mentor djevojčicama s kojima ću sudjelovati i na Natjecanju iz informatike organiziranom u sklopu ovog projekta.
Kada nisam za računalom volim svoje slobodno vrijeme provoditi sa svoje dvije kćeri, veselim se radovima u vrtu, njegovanju cvijeća. Ono što me još opušta je slikanje i  kuhanje te ukrašavanje torti za moje najbliže.
Naša Prva osnovna škola je jedna od dvije osnovnih škola u Ogulinu sa oko 500 učenika zajedno sa 4 područne škole..
U školi rade i kolegice koje su voditeljice projekta koje ste već upoznali u uvodnom webinaru - predstavljanju projekta.
To su: Valentina Blašković - učiteljica informatike, Biljana Stipetić - profesorica matematike, Marina Jurašić i Željka Magdić, profesorice kemije i biologije.
Veselim se zajedničkom druženju kroz projekt Djevojčice u STEM-u.

# data[].attributes.body
Pozdrav iz III. OŠ Čakovec,  eTwinning škole!

Učiteljica Ksenija Gačal  motivirala je i okupila tim dragih i marljivih kolegica, koje predstavljamo s desna na lijevo:

KSENIJA GAČAL

Kao učiteljica matematike, često se susreće s predrasudama prema matematici od strane učenika što kroz igru, raznovrsne projekte i radionice pokušava promijeniti.  Nije matematika laka i treba puno truda uložiti i još više zadataka riješiti, ali učitelji koji vole poučavanje, poučavaju djecu voljeti učenje. Želja za motivacijom učenika, glavni je pokretač naše Ksenije, motivatorice, pune podrške, energije
i entuzijazma, koja se ne boji izaći izvan okvira.

SANJA JANUŠIĆ

Priroda je ta koja nas okružuje i u kojoj živimo. Većina učenika vole prirodu, ali učiti o prirodi i biologiji često im je teško i to je ono gdje učitelj može najviše utjecati. Potrebno je biti pristupačan, znati saslušati učenika, odabrati primjerene oblike rada, vrednovati u skladu s  mogućnostima učenika i ono najbitnije - potrebno je veliko srce kako bi se oblikovali mali umovi. Takvo srce ima naša Sanja J.,  samozatajna, organizirana, spremna na učenje, poučavanje  i podršku.

SANJA AMBRUŠ

Svi bi učenici bili kemičari kada radimo eksperimente, ali kada trebamo napisati kemijske jednadžbe, mnogi zašute. Kemija kao i svaka znanost ima teže, ali i ljepše i zabavnije strane. Ista je stvar i kod učitelja. Svatko može biti učitelj, no utjecaj dobrog učitelja nikad se ne može izbrisati.
Takav utjecaj ostavlja i naša Sanja A., samozatajna, empatična, marljiva učiteljica, uvijek je tu za svoje učenike i kolege/ice.

VERONIKA DRK

Matematika je teška. Ne volim matematiku. Zašto mi ovo učimo!? Gdje ćemo ikad to koristiti u životu!? Samo su neke od rečenica s kojima se i sama ponekad susreće u nastavi kao učiteljica matematike. Kad učenici procijenjuju novu učiteljicu, svaki sat je novi izazov jer osim što ih želimo poučiti računanju, najviše ih želimo poučiti onome što se stvarno računa u životu. Donedavno naša učenica, a sada i kolegica, pojačanje,  draga i samouvjerena Veronika odlično se uklopila i već pokazala da razumije obje strane.

Zajedno imamo skoro 80 godina radnog staža u školi :)

# data[].attributes.body
Predstavljanje ..s druge strane ekrana

Odmah na prvu sam se prepoznala u ovoj rečenici:”..taj nastavnik koji će potaknuti djevojčice na taj korak, koji će im pružiti mogućnost da zavole STEM, a mi se samo nadamo da smo jedan kotačić …

Zovem se Marija Lozančić-Keser I radim u Osnovnoj školi Ivane Brlić-Mažuranić u Andrijaševcima.

Nastavnik sam matematike I informatike , I već 20 godina predajem informatiku.

Od 2005. godine provodim natjecanja iz informatike u raznim kategorijama i uvjek imam uključene djevojčice u natjecanja I u pravilu prelazimo na više razine natjecanja. Oduvjek mi je bila bliska ideja da u STEM području ima mjesta za djevojčice. U svojoj školi sam također u IKT timu sa još dva muška kolege I svi zajedno uspješno održavamo informatičku opremu,rješavamo IKT sadržaje (softverske I hardverske) kao I tehničke probleme djeleči zaduženja I stvarajući suradnički odnos .

Svojim doprinosom I “ženskom intuicijom” uvjek doprinesem radu , uočim prečice I jednostavnije načine za rješenje problema , te stvaram suradnički odnos I pozitivno ozračje pri radu koristeči vještine estetike, kreativnosti, postupnosti I inovativnosti.

Takav način rada želim prenjeti I na svoje učenice.

# data[].attributes.body
Naša škola je jedina osnovna škola na otoku Cresu. Iako smo malobrojni, svega 200 učenika pohađa našu školu, imamo vrijedne učenike koji vole biti uključeni u razne projekte. Jako smo dobro opremljeni i zato želimo potaknuti naše učenike da usavrše svoja znanja i vještine putem ovakvih projekata u području STEM-a.

A sad ukratko o nama, mentoricama:
Mateja Jurjako
Učiteljica sam matematike. Matematiku poučavam već 16 godina, a prije 2 godine postala sam učitelj savjetnik.  Svake godine se iznova veselim različitim projektima sa svojim učenicima. Nastojim ih motivirati i pokazati da matematika može biti zanimljiva i zabavna. Uključujemo se u razna natjecanja pa smo tako s veseljem prihvatili i ovaj projekt. U radu me motiviraju uspješni učenici s kojima zajedno otkrivamo ljepotu matematike.

Valentina Bartol Bojić
Učiteljica sam biologije i kemije te navedene predajem u sedmim i osmim razredima naše škole. Biologiju i kemiju poučavam tek 5 godina. Voditeljica sam Eko grupe škole i s ekolozima također sudjelujem u različitim Eko projektima. Učenicima pokušavam čim zornije predočiti nastavne sadržaje putem raznih pokusa i praktičnih radova i volim kad od njih dobijem pozitivne reakcije i kad čujem da Biologija i Kemija nisu tako strašni nego zanimljivi predmeti. Rado se uključujem s učenicima u razne STEM projekte pa tako i ovaj.

# data[].attributes.body
Marijana - ležerna i uvijek traži nove prilike za učenje i rast. Introvert, ali je također vrlo otvorena za druženje kada je riječ o njezinim prijateljima i obitelji. Voli provoditi vrijeme u prirodi, pa ponekad odvede svoje razrede kako bi radili projekte na otvorenom. U slobodno vrijeme voli isprobavati nove stvari. Vjeruje da svaki od njenih učenika ima potencijala.

Draženka - matematika je njezina velika ljubav. Uvijek i svuda oko sebe vidi njezine bezbrojne čarobne oblike. Puna je ideja kako matematiku povezati sa stvarnim životom pa o tome stalno smišlja razne projekte. Strah od matematike nema pristup u njezinu učionicu. Tamo vlada ugodna radna atmosfera. Koristi sve oko sebe da što zornije matematički problem približi učenicima. Veseli se malim i velikim uspjesima svojih učenika, a kod neuspjeha neumorno i uporno pomaže. I da, traži od učenika da na nastavi stalno promišljaju i zaključuju. Naprosto ne dozvoljava učeničkim mozgovi ni na kratko odu „na pašu“. Uvjerena je da njezini učenici vole matematiku. Je li to uopće moguće?

Mirjana – učiteljica koju ni nakon 20 godina rada u školi ne napušta entuzijazam. Istim žarom se zalaže za učenje otkrivanjem kao i na početku. Kao istinski prirodoslovac teži da se nove spoznaje učenika temelje na iskustvu, na pokusu. Nastoji da učenici gdje god je to moguće sadržaje povezuju s poznatim situacijama iz svakodnevnog života. Voli surađivati s kolegama u projektima jer joj to nosi osvježenje i motivaciju u redovnom radu u nastavi. Veseli ju što iz svakog projekta i učenici izvuku mnoge dobrobiti. Postaju samosvjesniji, sigurniji u sebe te obogaćeni novim iskustvom mogu bolje realizirati svoje sposobnosti u budućnosti.

Patrik - izvrstan plesač i učitelj. Aktivan je u praćenju novih trendova poučavanja te uvijek radi na sebi. Njegov je radni dan ispunjen svakakvim projektima. S učenicima radi i izvan nastave. Smatra da se moraju približiti prirodi. On je osoba koju možete pitati ako imate bilo kakve nedoumice, čak i ako ne zna odgovor znati će vas uputiti gdje ga možete pronaći. Voli živjeti život punim plućima i uživati ​​u svakom trenutku.

OŠ Trnovec je škola koja se nalazi u varaždinskoj županiji. S radom je započela 1929. godine, a do tada su učenici iz Trnovca polazili u školu u Bartolovcu i Zbelavi. Zbog stalnog opadanja broja stanovništva Trnovca, opada i broj djece u školi. Iako u tu školu pohađa 300-njak učenika oni se iskazuju na raznim područjima. Mnogi učenici ostvaruju odlične uspjehe na raznim natjecanjima, a velik broj njih je izrazito zainteresiran za sport kojim se i često bave u svoje slobodno vrijeme. U školi uvijek nastojimo da se dobro brinemo o svojim učenicima, a više o našoj školi možete saznati klikom na poveznicu: http://os-trnovec-bartolovecki.skole.hr/

# data[].attributes.body
Pozdrav svima od mentorica iz Osnovne škole Mahično Sare, Ljiljane i Katarine.

Škola se nalazi u malenom mjestu Mahično, samo 10-ak kilometara udaljenom od grada Karlovca. Škola broji oko 170 učenika. Iako mali ponosimo se velikim interesom naših učenika za STEM područje. Zainteresirani učenici pokazuju želju za novim znanjima te se rado uključuju u izvannastavne aktivnosti koje obuhvaćaju ovo područje, sudjeluju u različitim projektima i natječajima. U ovaj projekt uključujemo se s osam učenica. Dakle, s nas tri mentorice potpuno smo ženska ekipa. 😊

Sara Beljan učiteljica je Matematike. Iako nova u školi hrabro se prihvatila sudjelovanja u ovom projektu. Dakle, voli izazove.

Ljiljana Panjević učiteljica je Biologije te voditeljica izvannastavne aktivnosti GLOBE. Omiljena među učenicima, uvijek spremna za šalu. Biologinja u duši, kad god može nastavu provodi u prirodi ili organizira tematske izvanučioničke nastave za svoje GLOBE-ovce i ostale zainteresirane učenike.

Katarina Gatarić učiteljica je Kemije. Vodi izvannastavnu aktivnost Mladi STEM-ovci unutar koje smo i pronašli kandidatkinje zainteresirane za ovaj projekt. Iako samo dva dana u tjednu kod nas, jer kao i većina naših učitelja radi na dvije škole, aktivira i motivira učenike na sudjelovanje u natjecanjima i projektima.

Vjerujem da ćete uz priloženu fotografiju uspješno povezati lice s imenom. 😉

Veselimo se zajedničkoj suradnji i druženju.

# data[].attributes.body
Pozdrav svima!

Naša škola jedna je od tri osnovne škole u Petrinji, najmlađa po dobi, ali nikako se zaostaje za svojim starijim kolegama. Uz matičnu školu, imamo i područnu školu, a trenutno je u naše dvije zgrade smještene čak tri škole - u matičnoj školi izmjenjujemo se mi i Srednja škola Petrinja, a područnu smo školu posudili prijateljima iz OŠ Ivan Goran Kovačić Gora. Gdje čeljad nije bijesna, ni kuća nije tijesna, prava je izreka za naše trenutno stanje.

Ja sam Ines Kosturin, inače učiteljica razredne nastave sa završenim modulom informatika, no spletom okolnosti već pet godina radim kao učiteljica matematike. U slobodno vrijeme pišem poeziju te pjevam u gradskom zboru, no unatoč tome uvijek su me privlačili STEM predmeti, te ovo vidim kao izvrsnu priliku da svoje učenice također zainteresiram za njih.

# data[].attributes.body
Pozdrav svima iz Rijeke!
Ja sam Nina Matković i predajem engleski jezik u OŠ Eugen Kumičić. U sklopu izvannastavne aktivnosti koju vodim na engleskom jeziku često provodim aktivnosti na temu žena znanstvenica i njihovih postignuća pa mi je uključenje u ovaj projekt otvorio mogućnosti detaljnijeg posvećivanja ovoj temi na jedan zanimljiviji način. Na ovu eTwinning avanturu odlučila sam povesti nešto mlađe učenice, petašice, koje ove godine pohađaju izvannastavnu aktivnost. Smatram da jačanje STEM vještina donosi benefite u različitim područjima rada, a učenice će sudjelovanjem u projektu moći prepoznati ili produbiti svoje interese te steći vrijedna znanja i spoznaje. Zajedno s mojim motiviranim učenicama veselim se suradnji, aktivnostima i izazovima ovog projekta! Uživam u radu s učenicima razredne i predmetne nastave, a u slobodno vrijeme najradije putujem ili planiram putovanja. :)

# data[].attributes.body
Pozdrav svima!
Naša škola nalazi se u mjestu Andrijaševci, selu pored Vinkovaca. Školu pohađa oko 330 učenika. Nastava se odvija u 16 odjeljenja, u dvije smjene.
ANICA IMREK, učiteljica matematike i razrednica 8.b razreda. Upustila sam se u ovu projektnu avanturu sa svojim vrijednim učenicama iz 8.b razreda. Volim putovanja i druženje s obitelji i prijateljima.
Kao što je za učenike projekt izazov, tako je i za nastavnike. Veselimo se svakom novom zadatku :)

# data[].attributes.body
Pozdrav svima!
Ja sam Ivana Balić. Dolazim iz Osnovne škole Ivana Gorana Kovačića koja se nalazi u Cisti Velikoj, jednom malom mjestu u Dalmatinskoj zagori. Radim kao učiteljica Prirode, Biologije i Kemije te sudjelujem u radu Učeničke zadruge Vrisak izradom domaćih i ekološki prihvatljivih proizvoda od sirovina iz školskoga vrta. Budući da naša škola ima skroman broj učenika, a jako je dobro opremljena, želim potaknuti i ohrabriti svoje učenice da to iskoriste, usavrše svoje sposobnosti, znanja i vještine te postanu samosvjesne i kompetitivne ne samo u STEM-u, već i u drugim područjima rada.

# data[].attributes.body
O školi

Pozdrav iz Osnovne škole Zorke Sever, Popovača. Škola je dobila ime po popovačkoj slikarici Zorki Sever pl. Getz. Zorka Sever je bila multimedijalna umjetnica: slikar, etnograf, lingvist, pripovjedač i pjesnik, a nadasve zaljubljenica rodnog zavičaja - Moslavine. Škola je započela s radom 3. rujna 2018. godine, a moto naše škole je “Njegujemo tradiciju i gradimo budućnost!”

Zvijezdana Žigolić Južvak - učiteljica informatike

Studirala sam na Učiteljskom fakultetu u Zagrebu, smjer razredna nastava s pojačanim programom iz predmeta informatika. Radim već 14 godina kao učiteljica informatike. Nekoliko godina sam predavala i tehničku kulturu. Uz nastavu informatike vodim izvannastavne aktivnosti Programiranje i 3D dizajn. Imam titulu Microsoft Innovative Experta. Djelujem i u Zajednici tehničke kulture Kutina. Zanimaju me noviteti u svijetu tehnologije i obrazovanju, pa tako već treću godinu za redom u našoj školi vodim projekt “Škola budućnosti” koji su osmislili tvrtka STEMI i Infobip.

Ružica Filipović- učiteljica informatike

Učiteljica sam razredne nastave s pojačanim predmetom Informatika i trenutno predajem informatiku učenicima nižih razrednih odjela, petim i sedmom razredu. Napredovala sam u zvanje učitelja mentora u rujnu 2021.godine. Vodim izvannastavnu aktivnost Digitalni dizajneri na kojoj se bavimo grafičkim i digitalnim uređenjem školskih novina. Zanima me grafički i digitalni dizajn i izrada različitih  materijala te se trudim upoznati i osvijestiti učenike sa korištenjem vlastitih radova, a ne plagijata. Radim kao vanjski suradnik u Školskoj knjizi i predavač Digitalne akademije u Algebri po potrebi. Trenutno mi je, uz posao učiteljice informatike, glavna zanimacija pisanje Kurikuluma za posebne programe za predmet informatika.

Tamara Đurđević Filipović – učiteljica prirode i biologije

Učiteljica sam razredne nastave s pojačanim programom iz prirodoslovlja. Već 16 godina radim u razredu s djecom. Korona i izolacija su pomaknuli granice učenja iz učionice u virtualni svijet sto me potaknulo na dodatno istraživanje digitalnih alata i iskorištavanja istih u obrazovne svrhe. Sudjelovala sam u pisanju materijala o Sigurnosti djece na internetu te sam kao vanjski suradnik izrađivala materijale za izdavačku kuću  Profil Klett. Od ove školske godine kao izvannastavnu aktivnost vodim GLOBE program i dodatnu nastavu iz biologije.  Angažirala sam se oko prikupljanja papira za napredovanje pa se nadam da ću i to u bližoj budućnosti realizirati. Slobodno vrijeme volim provoditi u prirodi i baviti se tjelesnim aktivnostima.

Manuela Kušec - učiteljica fizike

Studirala sam na Prirodoslovno - matematičkom fakultetu u Zagrebu smjer profesor fizike i kemije i trenutno sam doktorandica na Učiteljskom fakultetu u Zagrebu. U nastavi radim 16 godina. Od 2017. godine sam učitelj mentor. Trenutno sudjelujem u projektu Rijeke znanja sa ciljem popularizacije znanosti. Svake godine u školi provodim projekt Dan izumitelja. U radu me motiviraju djeca koja su zainteresirana i znatiželjna. U slobodno vrijeme sudjelujem u pub kvizovima.

Valentina Abramović Andlar - učiteljica prirode i kemije

Studirala sam na Prirodoslovno - matematičkom fakultetu u Zagrebu, smjer profesor biologije i kemije. U školi radim 14 godina. Voditeljica sam Učeničke zadruge Zora i koordinatorica Eko - škole. U radu me motiviraju odgovorni i temeljiti učenici koji uče s razumijevanjem, znatiželjni su, pokazuju interes, logički  povezuju i zaključuju.  U slobodno vrijeme volim aktivno šetati prirodom, osobito šumom.

Josipa Blažević -učiteljica matematike

Najveći poticaj u radu je kada vidim oduševljenje s kojim djeca uče i njihov vidljiv napredak. Slobodno vrijeme provodim u krugu obitelji koja mi je oslonac, snaga i sigurnost.

Valentina Grden - učiteljica matematike

Učiteljica sam matematike. Uz redovnu nastavu vodim i dodatnu nastavu iz matematike. Zajedno s kolegicama sudjelujem u raznim matematičkim natjecanjima.

Elvisa Sekulić - učiteljica matematike

Učiteljica sam matematike u zvanju učitelja mentora, članica Radne skupine predmetnog kurikuluma za Matematiku, Microsoft Innovative Expert i Microsoft Innovative Trainer i British Council certified mentor. Aktivno sudjelujem u eTwinning projektima, kao i u nizu školskih projekata; četiri godine (2018./2019. i 2019./2020., 2020./2021., 2021./2022.) dobitnica sam nagrade MZO za doprinos razvoja kvalitete odgojno – obrazovnog sustava Republike Hrvatske kroz iznimno zalaganje i profesionalizam s ciljem omogućavanja kvalitetnog obrazovanja učenicima. U sklopu projekta Škola za život i i-nastava objavila sam metodičke preporuke i video lekcije, te u sklopu projekta e-Škole II. faza održavala radionice uživo za učitelje i stručne suradnike u svrhu provođenja programa obrazovanja za razvoj digitalnih kompetencija odgojno-obrazovnih radnika. Motivira me rad s učenicima koji žele učiti i otkrivati nova znanja, isprobavanje novog digitalnog alata u nastavi ili nove nastavne metode u svrhu podizanja digitalnih ili drugih generičkih kompetencija kod učenika.

# data[].attributes.body
Lijepi pozdrav svim sudionicima projekta od Marte i Ivane.
Naša škola se nalazi u Brdovcu, pored Zaprešića, a pohađa ju ukupno malo manje od 500 učenika. Također, unutar naše škole imamo i glazbenu školu.
Ivana je učiteljica matematike, a Marta prirode, biologije i kemije.
Slobodno vrijeme najčešće provodimo družeći se međusobno s kolegicama s posla ili u prirodi :)

# data[].attributes.body
Pozdrav svima iz Osnovne škole Banija iz Karlovca!
Škola se nalazi uz rijeku Kupu u centru grada te ju pohađa oko 400 učenika.
Za sudjelovanje u projektu odvažilo se 13 hrabrih učenica, a glavni „krivci“ za njihovo sudjelovanje su kemičarka, informatičarka i fizičarka. 😊

Ankica Veseljić je učiteljica kemije i tehničke kulture te voditeljica izvannastavne aktivnosti GLOBE. Svojim učenicima želi pružiti nove izazove kroz koje će razvijati svoje osobne potencijale. Potaknuti ih na međusobnu suradnju, postavljanje pitanja koja potiču raspravu i izricanje vlastitog mišljenja. Približiti im metodologiju znanstvenog rada kroz različite projektne zadatke.

Dragana Škrtić je učiteljica informatike koja u slobodno vrijeme obožava vožnju motorom. Osim što voli informatiku i robote, s učenicima često obilježava razne datume provodeći zanimljive radionice. U projekt se uključila jer voli svoj posao i smatra da su djevojčice zakinute na svim „muškim“ područjima, a mogu puno toga pokazati i postići.

Ana Graša je učiteljica matematike i fizike. Svoj učenicima želi približiti svijet matematike i fizike, ohrabriti ih da samostalno kreću u nove avanture, istraživanja i poticati na međusobnu suradnju. U projekt se uključila jer želi potaknuti učenice da osvijeste svoje sposobnosti i prodube interes za STEM područje, a možda potakne i koju učenicu da postane buduća profesorica matematike i fizike.

# data[].attributes.body
OŠ Mate Lovraka  je najstarija škola u Kutini. Osnovana je 1789. godine. Od 1919. godine, od kada je Mato Lovrak radio kod nas, samljeveno je puno znanja u Lovrakovom mlinu, a Lovrakov vlak u ovom projektu voze Senka, Martina i Marina.

Veselimo se sudjelovanju u projektu jer u prvi plan stavlja marljive djevojčice koje su zbog toga vrlo uspješne u STEM području.
Senka Štetić

Vozim  na kolosijecima kemije, prirode i biologije već 30 godina. Stručna, organizirana, dosljedna i pravedna - u prijevodu učenika stroga. Volim pronalaziti načine kako da se učenici bezbrižno provezu kroz složenije znanstvene koncepte. Oči odmaram u prirodi, a dušu u glazbi.

Martina Vdović

Učiteljica fizike i kemije u dvije osnovne škole u Kutini. Trenutno predajem fiziku, ali voljela bih predavati i kemiju. Uživam u radu s djecom, pogotovo u izvođenju pokusa. U slobodno vrijeme uživam sa svojom malom dječicom!

Marina Maltarski

Predajem informatiku 12 godina u predmetnoj nastavi. Veselim se svom poslu i uživam u radu s učenicima. Redovito idemo na natjecanja, sudjelujemo u projektima. U slobodno vrijeme volim šetati, pročitati dobru knjigu ili pogledati film.

# data[].attributes.body
U našem vedrom,  primorskom gradu Novom Vinodolskom smještena je i jedna vesela Osnovna škola Ivana Mažuranića.

Našu školu svakoga dana pohađa 300-tinjak mudrih glavica i grlatih glasova. Svojim uspjesima na mnogim područjima naši su nas učenici mnogo puta učinili vrlo ponosnima. Znamo da dobra atmosfera, uspješnost škole, kvalitetno znanje, učenje (koliko je moguće) bez stresa ne dolazi samo od sebe. Za sve to zaslužan je svaki kotačić koji marljivo i vrijedno pokreće školsku svakodnevnicu. To su dakako uz našeg ravnatelja i svi djelatnici naše škole.

Bogata kulturna prošlost našega mjesta, motiv je i nepresušna inspiracija u mnogima aktivnostima koja se provode putem likovnih, glazbenih, scenskih, čakavskih i povijesnih radionica. Međutim da ne mislite da ostajemo samo u prošlosti zahvaljujući našoj stručnoj službi svi učenici vrlo su osviješteni i upoznati sa izazovima koje prati današnji ubrzani životni ritam, putem raznih radionica, predavanja i projekata.

Ako nas želite još malo bolje upoznati, slobodno zavirite na stranice naše škole(http://osivanamazuranica.hr).

Možete nam i doći rado ćemo vas ugostiti.

Kako je i nama bilo teško opisati sami sebe tako su naši školski kolege rekli nešto o nama, dobili smo slijedeće odgovore...

TANJA  BORIĆ (profesor matematike i informatike)

Glasna, vrijedna, matematički um sa odličnim organizacijskim sposobnostima.

Topla osobnost Tanje posebno je privlačna kako učenicima tako i kolegama. Brižna je i osjetljiva (ponekad i previše na vlastiti uštrb), profesionalna i požrtvovna. Svaki dogovor, ali i uloga koju prihvaća bezrezervno profesionalno je i dobro odrađen. Jako se zalaže za novosti u radu. Kordinator je za brojna online natjecanja, ali i podrška u informatičkoj pismenosti (tu je također „doma“). Osjećajna je, ali i stroga kad je potrebno. Učenicima je dobar prijatelj tako da joj se rado obraćaju kada se pokaže neki problem. Uvijek je spremna na suradnju. Simpatična je i smiješna uvijek spremna na zabavne aktivnosti.

ANDREA BAČIĆ PAVAT (dipl. psiholog profesor)

Andrea, osoba puna energije na koju se uvijek može računati koliko god zauzeta bila, ambiciozna, organizirana. Ponekad, u nedostatku vremena, ne uspijeva u cijelosti ostvariti svoje naume, ali to ne umanjuje njezinu zainteresiranost i napore da svoj rad neprestano poboljšava. Puna je dobrih i često ostvarivih ideja. Podrška je roditeljima u različitim odgojnim situacijama i „propustima“.  Suradnju s kolegama psihologinja obavlja na profesionalnoj razini. Uključenost u nastavni proces daje joj dobar uvid u problematiku svakog pojedinog razreda i neprestano radi na tome da se obrazovni, ali prije svega odgojni procesi odvijaju najbolje što mogu. Zanimljiva je, dobar slušač, nesebična i učinkovita (naravno kada joj uvjeti rada i svi ostali čimbenici to dopuštaju). Velika podrška svima u školi kako na poslovnoj tako i na osobnoj razini.

# data[].attributes.body
Pozdrav svima iz Slavonije!

Naša škola smještena je u prekrasnoj Zlatnoj dolini, kako su ovaj prostor nazivali stari Rimljani. Požeška kotlina je mjesto vrijedne baštine i tradicije, a očarat će Vas netaknutom prirodom, osunčanim vinogradima, plodnim poljima, te dobrim i vrijednim ljudima.

Osnovna škola "Dobriša Cesarić" dobila je ime po velikom hrvatskom pjesniku
Dobriši Cesariću, rođenom u Požegi 1902. godine. Zgrada škole sagrađena je 1962. godine i u njoj nije bilo dovoljno prostora za sve sadržaje u školi. Konačno, u prosincu 2020. godine naša škola je nadograđena i od tada smo bogatiji za prekrasnu dvoranu, te nekoliko učionica i kabineta iz STEM područja. U školi djeluju razne skupine,  kroz čiji su rad vrijedni učitelji i  učenici postizali zapažene rezultate na natjecanjima iz gotovo svih nastavnih predmeta.

STEM petorku čine: (na fotograafiji s lijeva na desno)

Julijana Madaj Prpić, Katrina Kotrla Vidić, Ivan Gavrić, Marija Glibo-Čuljak, Tatjana Stanković

Pa krenimo redom:

Julijana Madaj Prpić – učiteljica biologije i kemije i učiteljica savjetnica osim rada u nastavi sudjeluje u brojnim drugim aktivnostima povezanim s odgojem i obrazovanjem. Gdje ste mogli čuti za nju?Jedan je od autora udžbenika i drugih obrazovnih materijala iz biologije za sedmi i osmi razred izdavačke kuće Alfa. Svestrana i vrijedna, učiteljica sudjeluje u organizaciji Festivala znanosti na županijskoj razini, te je  uključena i u rad udruge Humanum – udruge za unaprjeđenje i kvalitetu života. Veseli ju rad s djecom i boravak u prirodi.

Katarina Kotrla Vidić – učiteljica matematike i informatike i učiteljica savjetnica koja u našoj školi predaje oba nastavna predmeta. Balansira između stroge učiteljice matematike i blage učiteljice informatike. Kad god je moguće sat matematike održat će u kabinetu informatike, šestar i trokut zamijenit će digitalnim alatima jer to učenike jako veseli. Uz osmjeh i šalu, spremno sudjeluje u nizu školskih projekata i natjecanja, a u slobodno vrijeme i volontira.

Ivan Gavrić – magistar edukacije matematike trenutno radi kao učitelj te predaje učenicima 7.-ih i 8.-ih razreda. Vrijedan, drag i dobar ili kako bi učenici rekli „duša od čovjeka“. Obožava zanimljive, kreativne i logičke zadatke te ih često primjenjujem u nastavi. Kao jedini muškarac u carstvu učiteljica mentorica želi zajedno s nama pokazati i dokazati kako su djevojčice ravnopravne dječacima u STEM području.

Marija Glibo- Čuljak – učiteljica matematike i fizike, učiteljica savjetnica svoje učiteljske zgode i nezgode vrijedno i uspješno savladava već  22 godine. Voli kreativan rad s učenicima, uvijek osmišljava zanimljive zadatke i tako potiče razvijanje logičkog mišljenja kod učenika. Vesela i nasmijana uvijek je spremna na suradnju, a na natjecanjima sa učenicima broji mnoge uspjehe.

Tatjana Stanković – učiteljica biologije i kemije, uvijek odgovorna (možda i previše) i sama bi, kaže, voljela malo popustiti „kočnice“ budući da joj često nedostaje vremena. Na njenom satu učenici su vrijedni kao pčelice (mozak je uvijek na „ON“). I već svi znaju da: "U kemiji možemo kemijati, ali maseni
udio moramo naučiti određivati. Biologiju moramo znati u svakodnevnom životu primijeniti."

I na kraju, svi zajedno reći ćemo ovo: „Ove školske godine sa svojim učenicama pridružili smo se projektu „Djevojčice u STEM-u“ jer projekt je nastao iz ljubavi, a mi u njemu sudjelujemo sa željom da se kod djevojčica probudi ljubav i interes prema prirodnim znanostima. Želimo da naše djevojčice ojačaju i izoštre kompetencije 21. stoljeća te tako postanu spremne za suradnju, kritičko mišljenje, kreativnost i dobra komunikaciju.“

# data[].attributes.body
OŠ Martijanec

Pozdrav iz OŠ Martijanec

OŠ Martijanec mala je škola u Varaždinskoj županiji. Broji dvjestotinjak učenika i iako nas je malo, uvijek smo spremni na nove izazove. Rado se uključujemo u nove projekte te sudjelujemo u različitim aktivnostima. Našu učiteljsku ekipu čine dvije Ivane, Biserka, Gordana i Danijela.

Ivana Golenja Šmitlehner - učiteljica matematike, od malih nogu jedino što je uvijek najviše voljela je matematika kao predmet, ali i u stvarnom životu. Tata joj je još u gimnaziji rekao: „Voliš matematiku pa uči djecu. Uči, pomogni djeci, prikaži im matematiku u novom svjetlu, da im ne bude strana i da se služe njome u svakodnevnom životu.“ i to je njen moto koji je vodi i danas. Učiteljica koja je vedra, nasmijana, puna optimizma i vjere u ljude, uvijek vidi nešto dobro u svakome.

Ivana Pačko Horvat – učiteljica fizike i tehničke kulture, zaigrana djevojčica koja se umjesto lutkama igra autićima. Ukoliko želite znati zašto neka tijela tonu, a druga plivaju, ona je prava osoba koja će vam dati taj odgovor. Po naravi miroljubiva, ali kada treba, odličan organizator i motivator. Vjerojatno i joga tome pomaže 😊

Biserka Talan – učiteljica biologije i kemije, dobronamjerna i uljudna osoba, koja rado prihvaća nove izazove. Jeste li se ponekad upitali kako bi izgledao život i svijet bez poznavanja znanja i njihove primjene iz kemije i biologije?! Odgovor na to pitanje može vam dati upravo ova osoba koja se duži niz godina trudi upornim radom, a bez galame i nenametljivo, doprijeti do mladih i otkrivati im ta znanja. Odgovornošću, srdačnošću i iskrenošću, a posebno moralnošću, može doprijeti do zrelosti mlade osobe. Takvu osobu želite upoznati, družiti se s njom i biti sigurni da vas nikad neće iznevjeriti. Takva je ona, s puno pitanja i odgovora. A šetnja prirodom koju doživljava potpuno, i u tišini i u razgovoru, može i vaš dan napuniti energijom.

Gordana Jurleta - vesela, pristupačna i komunikativna (vidi čuda) učiteljica engleskog jezika. Iako njen predmet nema izravne veze sa STEM područjem, podržava uključivanje djevojčica u znanost. Najviše voli putovati, ali i istraživati tehnologiju, a posebice nove alate za poučavanje.

Danijela Špoljarić – učiteljica hrvatskog jezika, nije stemovka, ali malo pravopisa i gramatike uvijek dobro dođe, zar ne? Voli čitati i uživati u zamišljenim mjestima i vremenima. Strpljivost i tolerancija su joj jače strane, a s obzirom na višegodišnje iskustvo u izradi školskog lista, bit će podrška u zadacima pisanja te izrade plakata, intervjua i sl.

# data[].attributes.body
Pozdrav svima iz Osnovne škole Spinut. Smješteni smo u SZ dijelu grada Splita, omeđeni brdom Marjan i Kaštelanskim zaljevom sa brojnim lučicama, sportskim objektima i klubovima.

U natjecanju, kao i u  eTwinning projektu „Djevojčice u STEM-u“ sudjeluju dvije mentorice, STEM-ovke. Nina Stričević, profesorica biologije, kemije i prirode, i Ivana Pavković, profesorica fizike i informatike.

Naši učenici i učenice svake godine se rado pridružuju raznim projektima i aktivnostima pa se i ove veselimo projektnom radu, zajedničkim zadacima, razmjeni ideja i suradnji.

# data[].attributes.body
Lijep pozdrav iz Osnovne škole Čavle.

OŠ Čavle nalazi se na području Općine Čavle koja predstavlja središte živopisnog grobničkog kraja bogate kulturno – povijesne baštine. Učenici naša škole rado sudjeluju u brojnim natjecanjima u znanju, sportu i umjetnosti, a postižu i dobre rezultate. Sudjelujemo u brojnim projektima i festivalima, a u školi se njeguje i potiče međusobno pomaganje jer pomaganjem drugima postajemo bolji ljudi. Uz matičnu školu imamo i područnu školu te ukupno imamo 624 učenika.

Anita Štimac

Učiteljica sam matematike i informatike uvijek spremna na akciju i nove izazove. Rado s učenicima istražujem, odlazim na terensku nastavu i sudjelujem u raznim projektima. Svoje učenike učim da je matematika svuda oko nas i nastojim u njima potaknuti ljubav prema matematici. Slobodno vrijeme najradije provodim u prirodi sa svojom obitelji.

Maja Rendić

Učiteljica sam informatike u OŠ Čavle učenicima od 5. do 8. razreda, a nekoć sam predavala i matematiku koja mi je i dalje jako drag predmet. U nastavi informatike su mi najzanimljiviji zadaci u kojima učenici mogu pokazati svoju kreativnost i maštovitost pa je i ovaj projekt dobra prilika da naša ženska ekipica (i učenice i mentorice) potaknu svoju kreativnost i usput nauče nova znanja i vještine.

# data[].attributes.body
Pozdrav svima!

Mi smo mentori iz OŠ Nikole Tesle iz Zagreba.

Naša škola nalazi se na zapadnom dijelu grada, imamo oko 600 učenika.

To smo redom (slijeva udesno) Petar Radanović, Petra Brbora Smrdelj, Romina Dubajić i Suzana Kovač.

Petar je učitelj matematike, uključen je u sve što je vezano uz matematiku 😊 Trudi se popularizirati matematiku kako u školi tako i šire. Uvijek spreman pomoći.

Petra je učiteljica prirode i biologije. Vedra, nasmijana, širi pozitivnu energiju. S učenicima uspješno postiže zapažene rezultate iz Prve pomoći.

Romina je učiteljica fizike i tehničke kulture. Ona je i dizajnerica interijera i STEM kutka naše škole, koje je s učenicima i kolegicama Petrom i Suzanom osmislila i izradila. Uvijek je puna ideja, radišna i rijetko kad je nećete naći u školi 😊

Suzana je učiteljica kemije i prirode. Kad ne smišlja nešto kreativno i inovativno za svoju nastavu, možete je promaći u našem školskom vrtu.

Svi smo vrlo sretni što sudjelujemo u projektu jer smatramo da je STEM područje izrazitno važno, a pogotovo je važno što više uključivati djevojčice i pokazati im da je to itekako i njihovo područje.

U videu možete pogledati STEAM kutak i školski vrt koje su izradile vrijedne ruke naših gore spomenutih učiteljica.

https://www.youtube.com/watch?v=AP7ewWR-Fls

# data[].attributes.body
Lijepi pozdrav! Mi smo mentorice iz OŠ Side Košutić Radoboj. Natalija Ilić, učiteljica biologije, volim svoj posao i rad s djecom, sudjelujem u raznim projektima a ovaj mi je baš zanimljiv, uz mene je moja pedagoginja Ivana Trtoman Brlić, vrlo vesela i vedra, podiže atmosferu u projektu i pomaže curama i meni u radu. Naša škola nalazi se ispod Strahinjčice, između gradova Krapine i Zaboka, općina Radoboj. Škola je u lijepom prirodnom okruženju, a naše cure vedre, vesele i zaista radišne. Veselimo se zajedničkoj suradnji i aktivnostima!

# data[].attributes.body
Pozdrav svima iz OŠ Vladimira Nazora Crikvenica.

Mi smo dvije učiteljice Matematike i Informatike i veselimo se,  zajedno s našim učenicama, sudjelovanju u  ovom projektu. Jedna smo od dviju crikveničkih osnovnih škola, a uz matičnu školu imamo i dvije područne škole, Dramalj i Jadranovo. U sastavu naše škole je i Osnovna glazbena škola.

Daliborka Todorović

Učiteljica sam Matematike i Informatike koja voli sudjelovati u raznim aktivnostima na koje  potičem svoje učenike, ali i svoje kolege. U slobodno vrijeme,  kad god imam priliku,  spakiram kofer i odletim u svijet.

Anamaria Čehić-Gluhač

Učiteljica sam matematika u OŠ Vladimira Nazora u Crikvenici. Uživam u svom poslu i volim kada učenicima otkrivam zabavnu stranu matematike. To je i razlog ulaska u ovaj projekt. Slobodno vrijeme provodim sa svoja dva vrckasta dečkića od 4. i 2. godine.

# data[].attributes.body
Pozdrav svima iz OŠ „Ivan Goran Kovačić“ Duga Resa!
Duga Resa je ljupki, maleni grad, pedesetak kilometara južno od Zagreba, smješten uz rijeku Mrežnicu podno brda Vinica.
Osnovna škola „I. G. Kovačić“ Duga Resa ima u svom sastavu dvije područne škole. Matična škola smještena je u parku na obali Mrežnice. Svih zajedno ima nas 401 učenik i 67 djelatnika. Svojim učenicima nudimo raznovrsne izvannastavne aktivnosti, projekte i programe kako bi što više poticali razvoj njihovih stvaralačkih mogućnosti.
Naš tim čine profesorica matematike savjetnica Mirjana Puljar, profesorica informatike Marija Draganjac i stručna suradnica savjetnica knjižničarka Gordana Šutej.
Mirjana, voditeljica našeg tima, energična je, uvijek zainteresirana za usavršavanje, informirana, predana svom poslu, „rođena učiteljica“. Najčešće vedra i nasmijana, ozbiljna i stroga kad treba, „druga mama“ svojim učenicima koji je izuzetno cijene.
Marija je „vrijedna pčelica“, uvijek spremna pomoći, svestrana. Učiteljica Draganjac jako voli raditi s učenicima. Sviđa joj se kad primijeti kod učenika „aha efekt“, kada učenici nešto shvate i to zbog toga što ih je ona to naučila. Završila je studij informatike i matematike. Osim što predaje informatiku radi kao urednica za jednu izdavačku kuću.
Gordana je knjižničarka koja voli da je u knjižnici uvijek živo i veselo. Odlično surađuje s učiteljima, često  organizira radionice u knjižnici. Vodi izvannastavne aktivnosti za male i za velike. Svojim radom nastoji kod učenika što duže zadržati radost učenja i otkrivanja s kojom dolaze u prvi razred škole.
Sve tri  se veselimo učenju i suradnji u ovom projektu!

# data[].attributes.body
Martina Majetić učiteljica je fizike i informatike u OŠ Brod Moravice. Riječ je o maloj goranskoj školi koja broji ukupno četrdesetak učenika. Učenici i učitelji rado se uključuju u razne projekte, pa tako i učiteljica Martina.

Slobodno vrijeme provodi u putovanjima, druženjima s prijateljima i uživanju u dobroj hrani.
Zajedno sa svojim učenicama veseli se upoznavanju novih ljudi i stvaranju prijateljstava sudjelovanjem u ovome projektu.

# data[].attributes.body
Ivana – osoba na koju se svi mogu osloniti, nikad vas neće iznevjeriti i uvijek će riješiti svaki izazov. Zaljubljenik u FMS Logo koji joj je u malom prstu te ga s lakoćom prenosi djeci što i rezultati natjecanja pokazuju. Motivirana i usredotočena, a opet opuštena i zabavna, kombinacija za poželjeti. Skromni introvert koji zaslužuje svaku pohvalu za sve svoje godine rada i brojna postignuća. Osoba koja zna što reći u pravom trenutku da vas smiri, uz nju se jednostavno osjećate sigurno.

Ines – jednom riječju „energija“. Osoba koja ulaskom u prostoriju prenese veselje i entuzijazam da dalje u dan idete s osmjehom na licu. Pošalica i zabavnih priča neće manjkati u njenom društvu. Glasna, opuštena, zabavna i stručna, ona je ona profesorica koju učenici obožavaju. Osim ljubavi prema kemiji i biologiji zaljubljenik je u dobro štivo, film ili seriju. Kreativka koja će svojom energijom i empatijom ostaviti trag na svakoga.

Nikolina  – naš Sherloch Holmes u informatici. To je osoba koju želite imati u „uhu“ kada idete u nepoznato jer će naći način da dođe do pravih informacija u rekordnom vremenu. Obožava otkrivati i isprobavati nove stvari u svijetu tehnologije i tu se snalazi kao „riba u moru”. Ne boji se isprobati nove stvari,  pravi je timski igrač te je uvijek spremna pružiti ruku i u lošim i dobrim trenucima. Zbog vedrog, pozitivnog i dječjeg duha koji zrači iz njenih smeđih očiju i velikog osmjeha učenici joj pristupaju s lakoćom i povjerenjem.

OŠ Vjenceslava Novaka osnovana je 1971. godine, prošle godine proslavili smo 50. obljetnicu. Ime je dobila po poznatom hrvatskom piscu V. Novaku. Smještena je u Studentskom Gradu koji se ponosi po zelenom okružju. Škola je dio zajednice i uspješno surađuje s roditeljima i žiteljima Studentskog Grada. Unutar škole ponosimo se srdačnim i prijateljskom kolektivom, te učenicima koji nas predstavljaju na brojnim natjecanjima. Uvijek se rado odazivamo na dobrotvorne akcije, te su svi dobro došli kod nas. škola tj, njeni učenici i djelatnici članovi su Pokreta prijatelja prirode “Lijepa naša” od 1991. Godine. Škola je primljena 14. Ožujka 2001. godine u Europsku EKO-školu. Više o našoj školi i aktivnostima možete vidjeti na http://os-vnovaka-zg.skole.hr/

# data[].attributes.body
Pozdrav! Mi smo fantastična četvorka koja dolazi iz jedne male, ali srcem velike, Osnovne škole Svibovec. Smatramo da smo škola koja rado prihvaća novitete i razne projekte. Upoznajte našu fantastičnu četvorku.
Vedrana Cerovec, učiteljica matematike

Moje ime je Vedrana Cerovec. Radim u jednoj maloj osnovnoj školi u mjestu Svibovec kraj Varaždinskih Toplica. Ta škola broji svega 100 učenika, no i tu se nalaze daroviti učenici. Radim kao učiteljica matematike, ali po struci sam učiteljica razredne nastave. Često mi govore da moje ime opisuje i moju osobnost jer sam vedra i optimistična osoba.
Ana - Maria Beatrice Šikić, učiteljica kemije i biologije
Pozdrav!
Moje ime je Ana - Maria Beatrice Šikić. Dolazim iz Varaždinskih Toplica, a učiteljica sam prirode, biologije i kemije u OŠ Svibovec te nastavnica biologije i kemije u SŠ Novi Marof. Mentor sam u Centru izvrsnosti za biologiju Varaždinske županije. U projektu sudjelujem po drugi puta. Projekt mi se svidio jer odstupa od klasičnih natjecanja, a osobito zato jer i učenice i mi mentori uživamo provodeći aktivnosti iz projekta.
Katarina Zorko Zadravec, učiteljica informatike
Pozdrav svima!
Dolazim iz Ludbrega, a učiteljica sam informatike u OŠ Svibovec, PŠ Drenovec i PŠ Gornja Poljana. U projektu sudjelujem po prvi puta. Projekt mi se iznimno svidio zato što smatram da je informatika, kao predmet budućnosti, pridonosi razvoju tehnologije i znanosti.  Provodeći aktivnosti vezane uz projekt više se povezujem s učeniciama, ali i uživam u radu s njima.
Miroslav Žemlić, učitelj fizike
Pozdrav.

Ja sam Miroslav Žemlić i učitelj sam fizike u OŠ Svibovec u Varaždinsloj županiji. Podržavamo STEM projekte i aktivnosti te nas veseli što smo sudionici i ovog projekta.

# data[].attributes.body
Zovem se Ljiljana, diplomirani sam inženjer matematike i informatike i radim u Gimnaziji Beli Manastir više od 32 godine, ali s demografskim problemima i manjkom sati prihvatila sam raditi i u ovoj školi jer mi je blizu mjesta prebivališta.  Profesor sam prvenstveno matematike u Gimnaziji, a onda i informatike u OŠ. Imam veliko radno iskustvo, profesor sam savjetnik i onda znate da sam ljubitelj STEM-a. Tako sam rado prihvatila ovaj izazov da mi malenim učenicama ulijem ljubav za znanost.
Petnaestak kilometara prema sjeveru Baranje kad prijeđete most na Dravi iz Osijeka doći ćete u čistu Panonsku nizinu u mjesto Jagodnjak u kojem se nalazi naša škola od 1899. koju je u to vrijeme financirala u izgradnji pravoslavna crkvena općina. Modernu školu izgradio je grad Zagreb nakon Drugog svjetskog rata 1966. Opširnije o našoj školi pročitajte na mrežnim stranicama: http://os-jagodnjak.skole.hr/
Nastava se u našoj školi istovremeno odvija na hrvatskom jeziku i latiničnom pismu te na srpskom jeziku i ćiriličnom pismu. Škola je dobila natpisnu ploču s nazivom Mjesto nulte tolerancije na nasilje 2004. uredbom Vlade Republike Hrvatske. Bavimo se različitim aktivnostima izvan nastave, aktivno sudjelujemo trenutno u više Erasmus+ projekata i time ispunjavamo potrebe učenika. Pri sasmom spomenu ovog projekta bilo je i više kandidatkinja za njega, ali sam odlučila da to bude samo minimum. Nismo još poslali sve privole jer su nam baš te učenice u Turskoj na putovanju. Nadam se da ćete nas razumjeti. Srdačan pozdrav svim kolegama i kolegicama na projektu.

# data[].attributes.body
Ivana Surić:
Učiteljica sam geografije u OŠ " Malinska-Dubašnica" na otoku Krku. Svestrana sam, a u slobodno vrijeme se bavim rekreativnim ronjenjem i planinarenjem. Zanima me zaštita podmorja te često sudjelujem na ekološkim akcijama čišćenja podmorja.

Mateja Šustić:
Magistrica sam edukacije biologije i kemije,radim kao profesorica kemije u dvije osnovne škole, OŠ Malinska-Dubašnica na Krku i OŠ Gornja Vežica u Rijeci. Slobodno vrijeme provodim sa suprugom i uskoro dvogodišnjim sinom u šetnjama i igri.

O školi:
http://osnovnaskolamalinskadubasnica.hr/?page_id=18

# data[].attributes.body
Iz srca Zagorja, dolazi nam mala škola zlatnog srca, OŠ Ante Kovačića, Zlatar. Okruženi smo zagorskim bregima i u blizini predivnog marijanskog svetišta Majke Božje Bistričke. Upoznajte nas…

Naša informatičarka Nina, mila i fina. Uvijek je nasmijana i dobre volje, dobar prijatelj, svakome spremna pomoći, uvijek spremna dijeliti svoje znanje stečeno dugogodišnjim iskustvom.

Nakon što naša  biologinja Martina, zgotovi kuharske eksperimente kod kuće, s veseljem ih nastavlja u školi na veliko oduševljenje naših učenika.

Naš mali zvrkić, matematičarka Nikolina, sitna i dinamitna. Unosi veselje kako u učionicu, tako i među nas djelatnike.

Fizičarka Mirela, eksperimente u malom prstu ima. Njezina kozmetička torbica osim šminke sadrži opruge, magnete i utege.

Nikolina – vedrog duha, veeeeelikog srca, prenosi svoje znanja u informatičkoj učionici na naše najmlađe učenike

Kristina – hodajuće sunce u hladnoj matematičkoj učionici. Tmurnu matematiku oboji u sve dugine boje.

Martina – tiha i samozatajna kemičarka, ali kad je potrebno reakcija joj je burna kao i u pokusu „Crna mamba“

# data[].attributes.body
Lijep pozdrav svima iz OŠ Ivane Brlić Mažuranić Ogulin.

Na pripremi djevojčica za natjecanje radi ukupno 7 mentora, ali nas smo tri kolegice uključene u eTwinning projekt.

Mirjana Lesić profesor je informatike i pedagogije, vesela, duhovita i radišna osoba. Mirjana predaje informatiku i sudjeluje u raznim informatičkim natjecanjima i projektima, sa visokim učeničkim rezultatima.

Anita Belančić i Amalija Misir Čujko obje su nastavnice su prirode i biologije.

Anita voli digitalne tehnologije u nastavi i projekte u kojima se radi izvan školskog kurikuluma. Amalija se rado uključuje u mnoge projekte i izvannastavne aktivnosti, od kojih je jedna i školski vrt u područnoj školi ;-).

Naša škola nalazi se u centru grada Ogulina, u zgradi staroj preko 130 godina koja, obnovljena i suvremeno opremljena, uspješno odolijeva veseloj utrci preko 450 učenika u jednoj smjeni.

# data[].attributes.body
Pozdrav svima,
Moje ime je Ivana Pavačić, psihologinja sam u OŠ Šćitarjevo, Velika Gorica. To je mala seoska škola, no u našoj blizini nalazi se veliko arheološko nalazište Andautonija, a i Zagreb nam je jako blizu. Moj interes za ovu temu je najprije kroz moj rad s darovitim učenicima, koje pokušavam uključiti u što više projekata, novih tema, radionica i sve što njima bude zanimljivo. Učenice koje sam uključila dolaze na radionice za poticanje darovitosti i kreativnosti već 4 godine, te me baš jako veseli da su pokazale interes i za ovu temu.

# data[].attributes.body
Pozdrav svima 😊

Moje je ime Anđela i predajem informatiku učenicima od 1. do 8. razreda. Radim u OŠ don Mihovila Pavlinovića u Podgori. Podgora je malo turističko mjesto koje se nalazi u blizini Makarske. Sama se škola sastoji od matične škole koja se smjestila u Podgori i od tri područne škole PŠ Drašnice, PŠ Igrane i PŠ Živogošće. Škola ukupno broji 130 učenika. U ovom hvale vrijednom projektu sudjelujem prvi put i veselim se daljnjoj suradnji 😊 Nemam mnogo toga reći o sebi, sretno udana, majka jednog prekrasnog dvogodišnjaka i spremna na nove izazove!

# data[].attributes.body
Dolazimo iz male seoske škole, OŠ Milka Cepelića, Vuka. Marina Gernhardt predaje informatiku, Božica Borbaš matematiku, a Ivana Bakoška fiziku. Rado naše učenike uključujemo u razna natjecanja i projekte, pa smo se tako uključile i u ovaj. Zanimljiva nam je cijela ideja, rado smo se odazvale i veselimo se suradnji!

# data[].attributes.body
Pozdrav svima,

Ime mi je Jasnica Mahnet. Radim u OŠ Dubrava(kod Vrbovca)i PŠ Farkaševac. Predajem informatiku učenicima od drugog do osmog razreda. U ovom projektu sudjelovat ću s učenicama iz osmog razreda. Budući da sam jedina iz škole svoje predstavljanje moram obaviti sama, a to nije baš zahvalno, tako da ne očekujte previše.

Uglavnom, učiteljica informatike, mentorica, majka tri kćeri koje su u svemu najnajnaj, na poslu uporna(da ne kažem naporna), odgovorna, volim se uključiti u sve tako sam i završila na ovom projektu. Nisam odviše kreativna, ali sam radnik, pomažem svima, uvijek i odmah. I da, pomalo sam čudna, barem mi moje cure tako kažu – volim brojeve, a odmaram se uz SUDOKU.

OŠ Dubrava smještena je na istoku Zagrebačke županije. Škola u kojoj radi jako puno vrijednih ljudi, učenici su pristojni, a roditelji spremni na suradnju. U školi odrađujemo mnoge projekte, dodatnu nastavu i izvannastavne aktivnosti.

A kolegica Tatjana Devčić Stefanović(prof. glazbene kulture u našoj školi) napisala je i himnu o našoj školi koja je jako dobro opisuje.

HIMNA ŠKOLE DUBRAVA

U jednoj sunčanoj ulici, čuju se smijeh i vika.
Tamo je škola naša, puna razigranih učenika.

Naša škole stara, svima znana, Dubrava!
Streljaštvo, rukomet, karate i pčelice, to su naše zlatne medalje.
Stara škola naša složnom pjesmom odzvanja!
Tko te pita, ti mu reci: „Nigdje nema ljepšeg djetinjstva!“

Farkaševac je mjesto malo, al' je puno dragih ljudi dalo!
Isto kao Bolč i Kapela!
Eto, to je naša škola cijela!

Kud god gledaš, sa svih strana, djeca stižu veselo,
A učitelji ponosni su na svakog pomalo!

Naša škole stara, svima znana, Dubrava!
Streljaštvo, rukomet, karate i pčelice, to su naše zlatne medalje.
Stara škola naša složnom pjesmom odzvanja!
Tko te pita, ti mu reci: „Nigdje nema ljepšeg djetinjstva!“

# data[].attributes.body
Lijepi pozdrav od mentorica iz OŠ Vežica iz Rijeke, Loredane Zima Krnelić i Mirele Babić.

Loredana:

Profesorica je informatike i pedagogije, u školi od milja zvana Lori. Đoker zovi za sve poteškoće s tehnologijom, nepresušan izvor ideja, s učenicima rastavlja stare mobitele i računala i sastavlja robote svih vrsta. Energija koju širi oko sebe ima isključivo pozitivan predznak. Pravi je timski igrač i gotovo da nema školskog projekta u kojem ne sudjeluje. U stalnoj je potrazi za novim izazovima i da nije učiteljica, sigurno bi bila uspješna poduzetnica.
Mirela:
Netipična je profesorica matematike i fizike, sa svojim učenicima nerijetko na nastavi šije, kroji,  pegla, reciklira i peče savršene kolače i torte za svoje učenike. Kaže da matematika nisu brojevi i geometrija, već način života. U korištenju digitalnih alata nema joj ravne. Omiljena je među učenicima i kao profesorica i kao razrednica. Iako ima koju godinu staža, uvijek je spremna za suradnju i nove izazove te svojim primjerom izaziva poštovanje. Ne znamo od kuda joj ta silna energija, ali često spominje svoje goranske korijene, pa možda u tom grmu leži zec. 😊

# data[].attributes.headline
Predstavljanje mentora OŠ Ante Kovačića, Zlatar

# data[].attributes.subject
Predstavljanje mentora OŠ Ante Kovačića, Zlatar

# data[].attributes.body
Iz srca Zagorja, dolazi nam mala škola zlatnog srca, OŠ Ante Kovačića, Zlatar. Okruženi smo zagorskim bregima i u blizini predivnog marijanskog svetišta Majke Božje Bistričke. Upoznajte nas…

Naša informatičarka Nina, mila i fina. Uvijek je nasmijana i dobre volje, dobar prijatelj, svakome spremna pomoći, uvijek spremna dijeliti svoje znanje stečeno dugogodišnjim iskustvom.

Nakon što naša  biologinja Martina, zgotovi kuharske eksperimente kod kuće, s veseljem ih nastavlja u školi na veliko oduševljenje naših učenika.

Naš mali zvrkić, matematičarka Nikolina, sitna i dinamitna. Unosi veselje kako u učionicu, tako i među nas djelatnike.

Fizičarka Mirela, eksperimente u malom prstu ima. Njezina kozmetička torbica osim šminke sadrži opruge, magnete i utege.

Nikolina – vedrog duha, veeeeelikog srca, prenosi svoje znanja u informatičkoj učionici na naše najmlađe učenike

Kristina – hodajuće sunce u hladnoj matematičkoj učionici. Tmurnu matematiku oboji u sve dugine boje.

Martina – tiha i samozatajna kemičarka, ali kad je potrebno reakcija joj je burna kao i u pokusu „Crna mamba“

# data[].attributes.body
Pozdrav svima iz Korčule iz OŠ Petra Kanavelića.
Upoznajte nas...
Ivana je prava moderna žena današnjice. Iza besprijekornog stila, kao da je ispala iz kakvog modnog časopisa, krije se ova vrijedna pčelica uz koju biologija i kemija nisu nikakav bauk.

Nekad strastvena rukometašica danas rastura nogomet sa sinovima u parku i redovito pobjeđuje na sportskim susretima s učenicima.
Tajana, najmlađi član naše ekipe, tiha i samozatajna duša, ali nemojte da vas to zavara - iza ovog velikog matematičkog uma krije se odlučnost i hrabrost kakva rijetke krasi.

Ova vlasnica crnog pojasa u taekwondou je žena s kojom nema "zafrkancije".
Naša informatičarka Jakica, znana svima i kao Jaka je upravo to - strong women, rođeni vođa zarazno vedrog duha. Nekad plivačica poznatog plivačkom kluba KPK i danas voli odmjeriti snage s veteranima delfin stilom u bazenu.

Pokretač svake akcije, strpljiva, kreativna i vesela. Naša matematičarka Ivana uz to je i avanturističkog duha pa ako ne smišlja neki zanimljiv zadatak za svoje učenike srest cete je kako s cijelom obitelji biciklira ili na moru kajakira.

# data[].attributes.body
Predstavljanje

Pozdrav svima iz OŠ Sesvete! Mi smo 3 mentorice - učiteljice iz matematike, biologije i kemije: Sandra Ježić, Ana Lopac Groš i Dubravka Karakaš.
Sandra:
Britkog jezika, oštrog uma, okicama sokola sve primijeti, sistematizira i s nevjerojatnom lakoćom organizira. Nema kod nje puno okolišanja i zastajkivanja. Kreativne matematičke zadatke  često smišlja i matematiku učenicima čini zanimljivom i primjenjivom u svakodnevnom životu.  Učenike zna motivirati i do cilja ih dovesti.
Ana:
Sjajna je  u baratanju digitalnim alatima pa je i njena nastava biologije i kemije najdigitaliziranija u školi. Kako bi potaknula učenike na kretanje zahvaljujući njenom projektu u holu škole imamo stolni nogomet, orbitrek i kruške za boks na kojima učenici rado vježbaju. Drži se toga da druge ne može promijeniti, a da čovjek može sve ako želi.
Dubravka:
Svestrana, vedra i uvijek spremna na šalu. Voli vesele boje i putovanja. Temperamentna je i prepuna neobičnih ideja kako nastavu prirode i biologije učiniti što zanimljivijom. Marljivo priprema učenike za natjecanja iz Prve pomoći na kojima postižu odlične rezultate.

Nešto o našoj školi:
OŠ Sesvete u Zagrebu jedna je od najstarijih škola u Republici Hrvatskoj. Stalno moderniziramo nastavu, uvodimo niz izvannastavnih aktivnosti i izbornih programa, imamo aktivnu učeničku zadrugu, kroz redovnu nastavu i slobodne aktivnosti promičemo teme i akcije očuvanja okoliša. Rezultat je zlatni status Eko-škole koji smo stekli 2019. god.
Rado osmišljavamo i uključujemo se u nove projekte. Više informacija o našoj školi i aktualnostima je na http://os-sesvete-zg.skole.hr/

# data[].attributes.body
Sandra Ježić

# data[].attributes.body
Dubravka Karakaš

# data[].attributes.body
Lijepi pozdrav svima!
Zovem se Diana Cindrić i dolazim iz jedne male Osnovne škole Skrad koja se smjestila u Gorskom kotaru. Predajem matematiku učenicima od 5 do 8. razreda i u ovom ću projektu sudjelovati s učenicama 7. i 8. razreda. Učenici naše škole uz mentorstvo naših učitelja svake školske godine sudjeluju u mnogim projektima kroz koje predstavljaju našu školu i naše mjesto Skrad. Moje učenice i ja veselimo se druženju i razmjeni ideja s ostalim sudionicima ovoga projekta.

# data[].attributes.body
Pozdrav, mi smo mentori iz OŠ bana Josipa Jelačića.
Ana Novina profesorica je prirode i biologije, vesela je i radišna te obožava praktičan rad u nastavi.
Ivan Barun profesor je fizike, isto jako veseo, pun energije i ima lijep glas jer u slobodno vrijeme pjeva u klapi.
Karla Zozoli profesorica je biologije i kemije (na zamjeni), poletna, radišna i voli istraživati i raditi pokuse na satu kemije.
Zvijezdana Markoljević profesorica je matematike, mudra, energična i organizirana u radu.

Naša škola nalazi se u Podsusedu, na samom početku Zagreba. Školu okružuje priroda, a samo okruženje je pitomo. Djeca su dobra i radišna.